— У кірмашы прынялі ўдзел каля дзясятка суб’ектаў гаспадарання, — гаворыць галоўны спецыяліст сектара гандлю і паслуг райвыканкама Ала Пінчук. — У іх ліку Асіповіцкі філіял ААТ “Магілёўсаюздрук”, “Гандаль”, райспажыўтаварыства, індывідуальныя прадпрымальнікі і рамеснікі. У сярэднім, каб падрыхтаваць да школы першакласніка, бацькам неабходна мець у кашальку ад 200 да 550 рублёў, старшакласніка — да 670. Кошт тавараў на школьных базарах вар’іруецца прыкладна ў такіх жа цэнавых дыяпазонах, што і на рынку. Бацькам зручна рабіць пакупкі падчас такой формы абслугоўвання — тут працуюць і палаткі з неабходнай для школьнікаў друкаванай прадукцыяй. Словам, можна ў адным месцы і купіць сшыткі, дзённікі, атласы, контурныя карты, і апрануць-абуць дзіця. Школьны базар працягне работу і 25-26 жніўня, так што прыходзьце за пакупкамі!